ياشيخ بنت تشتغل فوتوغرافي حرام!؟ وهتصور منتقبات بس
خليني أتكلم بتفصيل شوية.  وأرجو حضرتك تصبري على طول الكلام، هنا عدة أمور: * التصوير نفسه فعل مباح شرعا، سواء كان فوتغرافي أو بكاميرا موبايل. * أن فتاة تتصور بغرض الاحتفاظ بصورتها وزميلتها تصورها ده كمان في الأصل مباح. * عروسة تتصور ليلة فرحها بكامل زينتها مع صديقاتها، بشرط التصوير والطباعة يكون عن طريق امرأة ولا يرى صورها أي رجل أيضا مباح. * اللي بيتسمى الوقتي فوتو سيشن ده عشان يبقى مباح بالنسبة للي هتصور واللي هتتصور لازم شوية ضوابط: (1) طبيعة هذه الصور بتكون بزينة وربما ملابس لا يجوز أن يراها رجال وبتكون كمان بوضعيات مختلفة وبالتالي نفس الفكرك برده من ناحية أنها لا تنشر على مواقع التواصل ولا يراها رجال، ولو حضرتك اللي بتصووي فالأمانة عندك عظيمة ألا يراها رجال حتى تسلميها لصاحبتها، وبعد كده ليس عليك شيء.  (2) طبيعة المكان نفسه اللي هيتم فيه التصوير طالما التصوير ده بوضعيات معينة وكام واحدة واقفين جنب بعض بلبس مش عارف ازاي وانحناءات... إلخ فلازم برده ميكونش فيه رجال لأنه لا يجوز أن يروا المرأة في هذه الحالة، فجو التصوير في مسجد الحاكم والجلوس في الساحة بتاعته بشكل صعب جدا أن يراه رجال وينافي الشرع وحتى الحياء هذا أيضا غير جائز.  (3) فيما يتعلق بنشر الصور دي على مواقع التواصل فهذا أيضا ممنوع، خصوصا الجو بتاع أنت بالنقاب أجمل يا أختاه، والنقابات البينك.... إلخ  وفي هذا الرابط تفصيل.  https://m.facebook.com/story.php?story_fbid=1558868604137902&id=100000443329722 (4) لو حضرتك هتعملي تجميع للصور دي في ملف فيديو فلا تجعلي فيه موسيقى لأنه يحرم سماعها باتفاق المذاهب الأربعة. * دي بعض الضوابط والأمور التي ينبغي أن تراعى.  والله يوفقنا وإياكم لما فيه الخير.